ส่องกลุ่มค้าปลีกกำไรปี 59 เติบโตดีชู CPALL เป็น Top pick ของกลุ่ม
ปรับเพิ่ม Valuation ของหุ้นในกลุ่มค้าปลีกขึ้นและเปลี่ยน Top pick ของกลุ่มเป็น CPALL จากเดิมคือ CPN และ HMPRO เนื่องด้วย CPALL มี upside ที่น่าสนใจกว่า และภาวะอากาศร้อนในไตรมาส 2/59 จะช่วยเสริมยอดขายของ CPALL ได้ดีเช่นกัน
25 พ.ค. 2559

บล.กสิกรไทย ระบุในบทวิเคราะห์วันนี้ (25 พ.ค.) ว่า กลุ่มค้าปลีกยังคงน้ำหนักลงทุน “มากกว่าตลาด” สำหรับกลุ่มค้าปลีก เนื่องจากภาวะการบริโภคในประเทศที่ฟื้นตัวอย่างต่อเนื่อง และการเติบโตของ GDP ในไตรมาส 1/59 ที่ออกมาดีกว่าคาดจะเป็นตัวช่วยสนับสนุน sentiment ของผู้บริโภคในประเทศได้ต่อ ส่วนความกังวลปัญหาภัยแล้งน่าจะเบาบางลง
เนื่องจากเรากำลังเข้าสู่ช่วงฤดูฝนแล้ว นอกจากนี้ผลประกอบการของหุ้นในกลุ่มค้าปลีกส่วนใหญ่ในไตรมาส 1/59 ยังเติบโตอย่างแข็งแกร่ง และมี SSSG ที่ดีขึ้นต่อเนื่อง ทำให้คาดจะมีกำไรสุทธิเติบโตได้ดีในปี 2559 นี้เช่นกัน
ปรับเพิ่ม Valuation ของหุ้นในกลุ่มค้าปลีกขึ้นและเปลี่ยน Top pick ของกลุ่มเป็น CPALL จากเดิมคือ CPN และ HMPRO เนื่องด้วย CPALL มี upside ที่น่าสนใจกว่า และภาวะอากาศร้อนในไตรมาส 2/59 จะช่วยเสริมยอดขายของ CPALL ได้ดีเช่นกัน